open-index/open-wikipedia-markdown huggingface dataset:
Radikal Portal

**Radikal Portal** er et nettsted for politiske nyheter, kommentarer og analyse, grunnlagt i 2013. Det er partipolitisk uavhengig, men publiseres fra et venstreorientert ståsted. Nåværende redaktør er , og virksomheten finansieres ifølge nettsidene deres gjennom støtte fra Fritt Ord og donasjoner fra leserne.

Nettstedet har arrangert flere åpne møter for foredrag og debatt.

## Historikk
Radikal Portal ble lansert 7. januar 2013, med Rødt-politiker Vegard Velle som redaktør. Lanseringen ble omtalt en måned senere i en reportasje i Klassekampen, der Velle siteres på at motivet for lanseringen var en opplevd mangel på sterke venstremedier på nett. Aftenpostens Knut Olav Åmås omtalte i en kommentar nettstedet som en «venstre-tankesmie», mens Bård Larsen omtalte det som en del av den radikale venstresida.

I 2016 tok Joakim Møllersen, inntil da redaksjonsmedlem og dessuten styremedlem i Attac Norge, over som redaktør etter Vegard Velle, som seinere ble redaktør i VårtOslo.

16. mars 2018 vedtok styret i Norsk Presseforbund at nettsteder uten tilknytning til forbundet, blant dem Radikal Portal og Resett, ikke lenger kunne klages inn for Pressens Faglige Utvalg (PFU). Radikal Portal hadde før dette ikke ønska å la seg behandle av PFU, og har heller ikke erklært forpliktelse til Vær Varsom-plakaten.

Per mai 2019 består styret i Radikal av fem personer: redaktør Møllersen, Kristian Jørgensen, Lene Auestad, Oscar Dybedahl og Tormod Fjeld Lie.

## Politisk ståsted
På egne nettsider beskriver Radikal Portal seg som «drevet av personer som ønsker et mer rettferdig og miljøvennlig samfunn, både i Norge og verden» og et nettsted med et tydelig redaksjonelt ståsted. Det har erklært mål om blant annet å søke sannheten, være maktkritiske og stå sammen med de svake i samfunnet.

En del av innholdet skrives av eksterne bidragsytere. Blant skribenter som har skrevet for Radikal Portal er Øivind Bergh, Jonas Gahr Støre og Pål Steigan. Nettstedet har også fungert som publiseringskanal for grupperingen *Researchkollektivet INFO.*

## Referanser


## Eksterne lenker
* 
*
Jan Ragnar Stokke

**Jan Ragnar Stokke** (født 13. september 1948 i Stjørdal, død 30. april 2020 samme sted) var en norsk maskiningeniør, blikkenslager og politiker (FrP).

Han gikk i lære som blikkenslager hos sin far, Reidar Syversen, i dennes firma Resy AS i Stjørdal. Stokke overtok virksomheten i 1991. Han var også utdannet maskiningeniør. Han drev blikkenslager- og ingeniørfirma under sitt eget navn frem til sin død. I 1999 oppfant han kjøleteknikken som har blitt kommersialisert som *SpotCooler*.

Han meldte seg inn i Anders Langes Parti ved oppstarten i 1973. Stokke var medlem av Stjørdal kommunestyre 1984–1995 og 1999–2007, medlem av formannskapet 1988–1991, medlem av Nord-Trøndelag fylkesting 1988–1995 samt partiets gruppeleder i fylkestinget 1992–1995. Stokke ble formann i fylkesstyret i Nord-Trøndelag FrP i 1987, og frasa seg gjenvalg i 1993, i protest mot liberalistene som utfordret Carl I. Hagens posisjon i partiet.

Jan Ragnar Stokke var fetter av nobelprisvinner i medisin May-Britt Moser.

## Referanser
Gambara

**Gambara** var en mytisk stammor for langobardenes herskere. Hun oppgis å ha vært mor til brødrene Ibor (Ybor) og Aion (Agio) som ble valgt til langobardenes første konger. Langobardenes opphavsmyte er fortalt i *Origo Gentis Langobardum* fra ca. 650, og Paulus Diaconus’ mer utfyllende *Historia Langobardum* fra ca. 790.

Ifølge opphavsmytene stammet langobardene opprinnelig fra «en øy i Skandinavia», og levde der under sitt gamle navn vinniler (Winnili). De skal ha emigrert sørover til den sørlige kysten av Østersjøen hvor de kom i konflikt med folkegruppen vandalene.

## Opphavsmyten
I *Langobardenes historie* forklares utvandringen fra Skandinavia med at befolkningen hadde vokst til et punkt hvor det ikke lenger var utkomme for alle. Befolkningen ble da delt i tre deler, og det ble kastet lodd om hvilken tredel som skulle forlate fedrelandet og søke nye bosteder. Den gruppen som måtte forlate landet valgte brødrene Ibor og Aion til høvdinger (eller konger). Også deres mor Gambara deltok i ledelsen av emigrantene, hun omtales som en meget klok kvinne som nød stor tillit.

Vinnilene kom til et sted som kalles Scoringa. Ordet kan bety kystland (jf. engelsk: *shore*). Det har vært lagt fram flere teorier om hvor dette kan ha vært, enten ved Østersjøens sydkyst eller ved Bardengau ved Elben. Stedet var bebodd fra før av vandaler, det antas at disse kan ha bodd i området mellom Oder og Elben. Vandalenes høvdinger Ambri og Assi krevde skatt av vinnilene, om de ikke betalte ville de bli møtt med krigsmakt. Vinnilene besluttet å ta kampen opp mot vandalene.

## Wotan gir vinnilene seier
Vandalhøvdingene Ambri og Assi vendte seg til guden Wotan (Odin) og ba om seier i kampen mot vinnilene. Wotan svarte at «*de jeg først ser ved soloppgang skal jeg gi seier.*» Samtidig oppsøkte vinnilenes ledere Frea (Odins hustru Frigg) og ba om seier for sitt folk. Frea instruerte da vinnilene om at alle skulle komme til dem ved soloppgang, og at deres kvinner skulle binde sitt lange hår opp i ansiktet som skjegg. Ved soloppgang snudde Frea sin ektemann mot øst og vekket han til synet av alle vinnilene. Ved synet av kvinnene spurte han hvem disse lang-skjeggene var («*Qui sunt isti longibarbae*»?). Frea svarte at «*nå når du har gitt dem et navn må du også gi dem seier*». Wotan ga dem seier over vandalene, og fra den tid ble folkegruppen omtalt som langobarder.

## Etterkommerne
Etter at Ibor og Aion var døde ble Aions sønn Agelmund konge over langobardene, og han regjerte i 33 år.

## Referanser


## Eksterne lenker
* ''Origo Gentis Langobardum'', engelsk og latinsk tekst
* Paulus Diaconus, ''Historia Langobardum'', engelsk tekst
Sanzan-tiden

**Sanzan-tiden** (japansk: 三山時代, *Sanzan-jidai*, «De tre fjells tid») er et tidsavsnitt av Ryukyuøyenes historie, da rikets hovedøy, Okinawa, var delt i tre småriker. Perioden avgrenses til fra ca 1314 til 1429.

Siden begynnelsen av 1200-tallet begynte enkelte stammefyrster på Okinawa å utbre sine maktområder ved bygging av omfangsrike befestningsanlegg, såkalte gusuku. Ved begynnelsen av 1300-tallet ble det av de forskjellige stammefyrstedømmene tre sentrale kongedømmer på øya: Hokuzan (北山, «nordfjellet») i nord, Chūzan (中山, «midtfjellet») i midten og (Nanzan (南山, «sørfjellet») i sør. Derav ble utledet betegnelsen «De tre fjells tid». De tre kongeriker bestod i drøyt hundre år, til herskeren av Chūzan, Shō Hashi, i 1416 la under seg Hokuzan og i 1429 til slutt erobret Nanzan, og utropte seg til første konge av kongedømmet Ryukyu.

## Litteratur
* George H. Kerr: *Okinawa: The History of an Island People.* Tuttle Publishing, Boston 2000, ISBN 0-8048-2087-2, OCLC 760464493.
Ferjesambandet Sykkylven–Magerholm

**Sykkylven–Magerholm** (frem til 2011 **Ørsneset–Magerholm**) er et fergesamband på fylkesvei 60 over Storfjorden, mellom Aursneset ferjekai i Sykkylven og Magerholm ferjekai i Ålesund. Strekningen drives av Fjord1.

Overfartstiden er 15 minutter, den 3,7 km lange strekningen blir betjent av to ferger, MF «Rovdehorn» og MF «Skopphorn», med 56 avganger daglig i hver retning om hverdagen. 2014 var årsdøgnstrafikken 2243 kjøretøyer (rang 6 i Norge) og 1853 personer (rang 8).

Sambandet ble opprettet 1931 mellom Sykkylven og Magerholm. 1973 ble ferjeleiet flyttet fra Aure (Sykkylven sentrum) til Aursneset (også kalt Ørsneset), hvor det ble tatt i bruk en ny ferjekai 2010.

To batteriferger seiler ruten omkring 2019.

## Referanser
Treschows bru

**Treschows bru** er en bro over Akerselva på Bjølsen i Oslo. 

Treschows gate krysser Akerselva her, men broen er i motsetning til gaten oppkalt etter admiralitetsråd Gerhard Treschow. 

Den opprinnelige Treschows bru ble bygget i 1861, men den første broen ble revet og erstattet av dagens brokonstruksjon i perioden 1944–1948.

## Referanser


## Eksterne lenker
*
Stenmalveien (Tønsberg)

**Stenmalveien** (1-19, 2-36) er en 1,4 km lang gate i Tønsberg. Den går fra Halfdan Wilhelmsens allé ved Tønsberg gamle kirkegård til krysset Eikveien/Hortensveien ved Tønsberg gressbane. Stenmalveien er en hovedvei, og er en del av fylkesvei 325.

Veien har fått navn etter det gamle steinbruddet i Frodeåsen, Steinmalen. Stenmalen er også navnet på området rundt veien.

Tønsberg tingus ligger i Stenmalveien 2A.

## Referanser
Makko

**Makko**, også skrevet **makó** og kalt **makkobomull** og **Jumel-bomull**,  er en type bomull opprinnelig fra Egypt. Den er fin, langfibret, brunaktig og ekstra sterk, og har silkeglans. Slik bomull har tradisjonelt særlig blitt brukt til strikket undertøy og strømpevarer. Ordet betegner på norsk også trikotasje laget av denne typen bomull.

## Historikk

Dyrking av bomull i Egypt i stor skala tok til på begynnelsen av 1800-tallet under dynastiet til Muhammad Ali av Egypt (1769–1849). Omkring 1820 oppdaget den franske forretningsmannen Louis Alexis Jumel bomullsplanter som egnet seg spesielt godt til industriell produksjon, i en hage i Kairo som tilhørte beyen Mako. Ullfibrene på bomullsfrøene var lange, tynne og sterkere enn vanlig bomull. Etter at Jumel-bomullen ble tilpasset til storskaladyrking, fikk bomullsproduksjonen stadig større innpass i Nedre Egypt og deltaområdet der, mens det i Øvre Egypt ble satset på hveteproduksjon for eksport. Historikeren David Landes hevder at nettopp inntektene fra det statlige monopolet på bomullseksport gjorde prosjektene til Muhammad Ali mulige. Bomullstypen ble på fransk oppkalt etter Jumel, på engelsk og andre språk etter Mako.

I dag blir tradisjonell makkobomull dyrket på mindre områder øst for Nildeltaet og utgjør 0,5 % av den totale bomullsproduksjonen i Egypt hvert år. Imidlertid er det avlet fram en rekke, nye sorter makko, blant annet flere som dyrkes i Brasil.

## Referanser
Arioald

**Arioald**, (*Ariwald*, *Arioaldus*) død 636, var konge i Det langobardiske kongerike i Italia fra 626 til sin død i 636. Han var gift med Gundeberga, datter til den tidligere kong Agilulf og dronning Theodelinda, og etterfulgte sin svoger Adaloald som konge etter at Adaloald hadde fått en sinnssykdom og blitt avsatt av de langobardiske hertugene i 626.

Langobardene var et germansk folkeslag som var på vandring sørover og østover i Europa tidlig i folkevandringstiden. De nevnes allerede hos den romerske historikeren Tacitus i hans bok *Germania* fra 98 e. Kr. og de ble av ham betegnet som dyktige krigere. På Arioalds tid var de etablert som herskere over store deler av Italia i det vakuum som hadde oppstått etter Vest-Romerrikets fall på 470-tallet og østgoternes knusende nederlag rundt 550.

## Maktovertakelsen
Da kong Agilulf døde i 616 overtok hans 14 år gamle sønn Adaloald makten med sin mor Theodelinda som regent. Adaloald var allerede som 2-åring blitt hyllet som medkonge og løftet på skjold etter skikken hos langobardene. Adaloald ble sinnssyk og ble avsatt av hertugene i 626 som også valgte hans svoger Arioald til konge. Adaloald døde kort tid etter i Ravenna under mystiske omstendigheter.

## Religionsstrid
Bak dette maktskiftet lå sannsynligvis også en religiøs strid. Tradisjonelt bekjente langobardene seg til arianismen, en kristen trosretning som sto i motstrid til den nikenske trosbekjennelse (senere kjent som katolisisme). Dronning Theodelinda, som var av bayersk slekt var tilhenger av nikenske trosbekjennelse, og under hennes påvirkning konverterte kong Agilulf til katolisismen. Adaloald var katolsk døpt i nærvær av pave Gregor I den store. Arioald og hans dronning Gundeberga var derimot arianere og hadde stor støtte i folket for sin tro.

## Arioalds regime
Paulus Diaconus gir få opplysninger om Arioalds regime. Det er hevdet at han etter en tid konverterte til katolisismen, men dette er usikkert. Det er også hevdet at han hadde en forholdsvis svak stilling og prøvde å innta en mellomstilling i religionsspørsmålet for å opprettholde balansen mellom de ulike kreftene i samfunnet. Langobardene var også truet av folkegruppen avarene som hadde etablert et rike nordøst for langobardene, nær det nåværende Østerrike. Indre uro blant avarene hindret imidlertid at de nedkjempet langobardene.

Da Arioald døde i 636 fikk enken Gundeberga den samme beskjeden som hennes mor Theodelinda hadde fått, nemlig å finne seg en ny ektemann som kunne bli ny konge. Valget falt på hertug Rothari av Brescia som deretter ble valgt til konge og regjerte fram til 652.

## Referanser


## Eksterne lenker
* ''Origo Gentis Langobardum'', engelsk og latinsk tekst
* Paulus Diaconus, ''Historia Langobardum'', engelsk tekst
* Den katolske kirkes biografi over Theodelinda av Lombardia
Atarax

**Atarax UCB** er et legemiddel som inneholder virkestoffet **hydroksyzinhydroklorid**. Det brukes i forbindelse med elveblest og andre hudsykdommer som skyldes allergi. Atarax brukes også ved tilstander preget av angst og uro, i tilfeller der andre legemidler ikke kan brukes. Flere og flere angstpasienter bytter ut benzodiazepiner med Atarax på grunn av benzodiazepinenes avhengighetsskapende effekt.

## Farmakologiske egenskaper

*hydroksyzinhydroklorid *er et stoff som demper kløe (antihistamin), og også har angstdempende *([[anxiolytika]])*, beroligende *([[sedativa]])* og krampeløsende virkning uten å være vanedannende. Virkningen av Atarax inntrer vanligvis innen 30 minutter og varer i ca. 12 timer.

Legemiddelet brukes mot kløe i forbindelse med elveblest og andre hudsykdommer som skyldes allergi. Atarax brukes også ved tilstander preget av angst og uro, i tilfeller der andre legemidler ikke kan brukes eller ikke har effekt.

Atarax kan gi munntørrhet og økt risiko for hull i tennene. Atarax kan endre virkningen av enkelte legemidler.

## Mulige bivirkninger
Som alle legemidler kan dette legemidlet forårsake bivirkninger, men ikke alle får det.

**<u>Bivirkningene er vanligvis forbigående.</u>**

*Svært vanlige bivirkninger* (forekommer hos flere enn 1 av 10 pasienter):
* Døsighet
* Tretthet

*Vanlige bivirkninger* (forekommer hos færre enn 1 av 10 pasienter, men hos flere enn 1 av 100 pasienter):
* Munntørrhet
* utmattelse
* hodepine
* redusert våkenhet

*Mindre vanlige bivirkninger* (forekommer hos færre enn 1 av 100 pasienter, men hos flere enn 1 av 1000 pasienter):
* Kvalme
* søvnløshet
* skjelving
* uro/opphisselse
* svimmelhet
* forvirring
* sykdomsfølelse
* feber.
*Sjeldne bivirkninger* (forekommer hos færre enn 1 av 1000 pasienter, men hos flere enn 1 av 10.000 pasienter):

***<sup>NB: Dersom DU eller ANDRE opplever noen av de sjeldnere bivirkningene, oppfordrer vi deg/dere til å kontakte en lege/fastlege snarest!</sup>***
* Oppkast
* lavt blodtrykk
* overfølsomhet
* problemer med å tømme blæren
* forstoppelse
* synsforstyrrelser (problemer med å skarpstille synet på visse avstander)
* tåkesyn
* krampe
* ufrivillige bevegelser
* desorientering
* hallusinasjoner
* kløe
* rødlig utslett
* utslett med blemmer
* elveblest
* hudbetennelse
* rask hjerterytme
* unormale verdier i tester av leverfunksjonen.

## Referanser
Emil Olsens vei (Tønsberg)

**Emil Olsens vei** (1-9, 2) er en 230 meter lang gate i Teglhagen i Tønsberg. Den går mellom Olav Trygvasons gate og Korten.

Gaten er oppkalt etter lærer og avisredaktør Emil Olsen (1847-1934).

## Referanser
Tatjana Afanasieva

**Tatjana Aleksejevna Afanasieva** (russisk: ; født 19. november 1876 Kyiv, død 14. april 1964 i Leiden) (også kjent som **Tatiana Ehrenfest-Afanaseva**) var en russisk/nederlandsk matematiker. Den 21. desember 1904 giftet hun seg med Paul Ehrenfest (1880–1933), en østerriksk fysiker. De fikk to døtre og to sønner: en datter, Tatjana Pavlovna Ehrenfest, ble også matematiker.

Afanasieva ble født i Kyiv i Ukraina, den gang en del av det russiske keiserdømmet. Etter at faren hennes døde ble hun oppdratt av en onkel i St. Petersburg i Russland, hvor hun begynte på en pedagogikkskole for kvinner og college for kvinner. I 1902 gikk hun over til Göttingen, hvor hun møtte Ehrenfest. Paret ble gift i 1904, og i 1907 returnerte de til St. Petersburg. I 1912 flyttet de til Leiden, hvor Paul Ehrenfest ble utnevnt som H.A. Lorentz' etterfølger som professor ved Universitetet i Leiden.

Tatjana Afanasieva samarbeidet nært med sin ektemann, særlig kjent er deres klassiske drøfting av Boltzmanns statistiske mekanikk. Hun publiserte mange avhandlinger om forskjellige emner slik som tilfeldighet og entropi, og å lære barn geometri.

## Referanser


## Litteratur

* 
* 
* 

## Eksterne lenker
* Tatiana Ehrenfest-Afanaseva CWP UCLA biografi
Erlandsens gate (Tønsberg)

**Erlandsens gate** (2-12) er en 160 meter lang gate i Tønsberg. Den går fra Frodegaten/Burmaveien til Stenmalveien.

Gaten er oppkalt etter politiker Riulf Engelbret Erlandsen (1825-1908).

## Referanser
Gustav Hansens gate (Tønsberg)

**Gustav Hansens gate** (1-5, 2) er en 170 meter lang gate på Frodeløkken i Tønsberg, mellom Frodegaten og Eckersbergs gate.

Gaten er oppkalt etter skipsreder og fabrikkeier Gustav Conrad Hansen (1831–1910).
## Referanser
Veronica Cartwright

**Veronica Cartwright** (født 20. april 1949 i Bristol i England) er en britisk-amerikansk skuespiller.

Cartwright begynte karrièren sin som barneskuespiller, i likeens med søsteren hennes Angela Cartwright. Hun spilte i en rekke TV-serier og i filmer som f. eks. Alfred Hitchcocks *[[Fuglene]]* (1963). I løpet av andre halvdel av 60-tallet og første halvdel av 70-tallet, jobbet hun i mindre filmproduksjoner, men fikk et nytt gjennombrudd på slutten av 70-tallet gjennom filmer som *[[Invasjon fra rommet]]* (1978; det var en nyinnspilling av filmen med samme navn fra 1956) og *[[Alien – den 8. passasjeren]]* (1979) hvor hun spilte Lambert (hun hadde egentlig fått rollen som hovedhelten Ellen Ripley, men denne ble gitt til Sigourney Weaver). Birger Vestmo fra *[[Filmpolitiet]]* kalte rollefiguren hennes i denne filmen en «nevrotisk feiging». Siden da har hun dukket opp i blant annet *[[The Right Stuff]]* (1983) og *[[The Witches of Eastwick]]* (1987). Hun opptrådte også i *[[The Invasion]]* (2007), som var enda en nyinnspilling av *Invasion of the Body Snatchers*.

## Filmografi

## Referanser


## Eksterne lenker
* 
*
Skiringsalgaten (Tønsberg)

**Skiringsalgaten** (1-17, 2-14) er en 370 meter lang gate i Tønsberg. Den går fra Stenmalveien til Wergelands vei.

Gaten er oppkalt etter Skiringssal utenfor Larvik.
Dan Park

**Dan Frederick Park** (født 4. mai 1968 i  Tavelsjö), opprinnelig Appelblad, er en svensk gateartist som har blitt dømt for hatprat i svensk rett flere ganger for sin kunst.

I 2014 ble Park arrestert på åpningen av en av sine utstillinger, og ble dømt til seks måneders fengsel. I tillegg bestemte retten at ni av hans arbeider skulle ødelegges.

Park hevder selv at hans arbeider ikke er rasistiske, men satiriske kommentarer på dagsaktuelle hendelser rundt politisk korrekthet i Sverige. Park er mest kjent for en intens offentlig debatt om ytringsfrihet som hans sak og kunst har skapt, spesielt i Danmark, hvor hans arbeid har vært utstilt i folketingsbygningen.

## Referanser


## Eksterne lenker
*
El Palacio de Hierro

**El Palacio de Hierro** (spansk for «Jernpalasset») er en meksikansk varehuskjede. Den ble etablert i 1850 med navnet *Fábricas de Francia*, og tok dagens navn i 1891. Kjeden har hovedkontor i Mexico by. Varehusene har en rekke ulike butikker, for det meste fra eksklusive, internasjonale kjeder. El Palacio de Hierro sitt slagord er «Soy totalmente palacio» («Jeg er helt palass»).

Kjeden eier også butikker som har navna Casa Palacio og Boutique Palacio. I 2014 hadde kjeden til sammen 22 butikker, hvorav ni i Mexico by. I tillegg er den eier av kjøpesenteret Centro Coyoacán og medeier i en rekke andre kjøpesentre.

## Eksterne lenker
*
Aoshima

**Aoshima** (青島) er ei øy som tilhører byen Miyazaki i Japan. Øya har et areal på 4,4 hektar og en maksimal høyde over havet på 6 meter. 

Aoshima er omgitt av unike steinformasjoner som er kjent som «Ogrens vaskebrett» (鬼の洗濯板 *Oni no Sentakuita*). På øya ligger tempelet Aoshima-jinja.

## Eksterne lenker
* 
* Bilder fra Aoshima
Snowskate

**Snowskate** er en blanding mellom et snowboard og et skateboard. I likhet med skateboard står man rett på brettet med vanlige sko eller vinterstøvler uten bindinger. Siden snowskates ikke har bindinger, er det mulig å gjøre skateboard-triks som ikke er mulig på snowboard, som kickflips.

## Varianter
### Enkeltdekker
En enkeltdekker (engelsk «single deck») består kun av en enkelt plate, enten i helplast eller i en kombinasjon av plast med trekjerne. Undersiden av brettene har furer som gjør det lettere å styre brettet.

### Dobbeltdekker
En dobbeltdekker (engelsk «bi-deck»), også kjent som **snowdeck** (etter Burton sitt Junkyard Snowdeck), består av en topplate (et «deck» tilsvarende et vanlig skateboard) montert oppå en spesiallaget ski med innersving som tilsvarer et lite snowboard. Skien gjør det enklere å manøvrere brettet som et snowboard, men er lite egnet for løssnø. Siden en fangreim kan festes mellom platen og skien, er dobbeltdekkere tillatte i enkelte alpinanlegg.

## Historie
Snowskaten sine røtter kan spores tilbake til Snurfer-brettet, et snøbrett uten bindinger som ble patentert i 1966. På 1970-tallet ble det eksperimentert med skateboards der hjulene ble byttet ut med små ski. Den moderne snowskaten ble utviklet på 90-tallet.

Det har blitt arrangert et årlig snowskate-VM i Oslo Vinterpark siden 2010. Snowboardkjøreren Terje Håkonsen har vært arrangør i flere år og har bygget løypen der VM arrangeres.

## Referanser
Keplerstjernen

**Keplerstjernen**, eller **Fredsstjernen**, er en 45&nbsp;meter høy kunstinstallasjon ved Oslo lufthavn, utformet av kunstneren Vebjørn Sand. Den er plassert nord for krysset der europavei 16 møter europavei 6 ved Gardermoen Business Park.

Gardermoen Næringspark AS ba i 1999 kunstneren Vebjørn Sand om å skape et landemerke i den planlagte næringsparken på Gardermoen.

Stjernen består av 102 stålrør og 13 stålkuler som er skrudd sammen ved hjelp av forborede gjengehull i kulene og bolter i hver stavende. Stjernespissene er sveist sammen. På stålskjelettet er det på de 20 stjernearmene montert krakelerte glassplater. Stjernen er 15&nbsp;meter i diameter. Den er boltet til en betongsokkel bestående av tre trekantede, 30 meter høye, etterspente betongsøyler. Skulpturens høyde er totalt 46m. Det kraftige lyset gjør at stjernen er synlig flere kilometer unna i mørket.

Selve stjernen er basert på en utforming av Johannes Kepler, og er en videreutvikling av ikosaederet, som er ett av de fem platonske legemene og består av 20 trekanter, og er laget av et skjelett av stål med krakelert glass.

Inspirasjonen til betongsøylene som stjernen er festet til, hentet Sand fra nunataken Arnesteinen i Dronning Maud Land, som han så under en ekspedisjon i Antarktis i 1996.

Stjernen ble brukt under utdelingen av Nobels fredspris til Leger uten grenser i 1999, som er grunnen til navnet *Fredsstjernen*. Kunstverket ble offisielt tent ved årsskiftet 1999/2000.

## Referanser
Annie Dale Biddle Andrews

**Annie Dale Biddle Andrews** (født 13. desember 1885 i Hanford i California, død 14. april 1940), foreldre Samuel E. Biddle og A. A. Biddle, var første kvinne som tok doktorgrad i matematikk ved University of California, Berkeley.

I 1911 skrev hun avhandlingen *Constructive theory of the unicursal plane quartic by synthetic methods*, under pikenavnet sitt, Annie Dale Biddle; den ble publisert av universitetet i 1912. Hennes veiledere var Derrick Norman Lehmer og Mellen Haskell. Hun var matematikklærer ved University of Washington fra 1911 til 1912, og etter det giftet hun seg med Wilhelm Samuel Andrews. Hun arbeidet ved University of California mellom 1915 og 1932 og publiserte en avhandling i Journal of the American Mathematical Society rundt 1933.

## Referanser
Per Parker

**Per Herold Andreassen** (1957–2015), kjent som **Per Parker**, var en byoriginal og person med rusmiddelavhengighet i Tromsø.

Andreassen ble født den 9. februar 1957 i Tromsdalen. Han begynte på barneskolen samme sted, men vokste senere opp på Senja. Da han var 15 år gammel flyttet han tilbake til Tromsø og gikk et halvt år på yrkesskole. Han fikk jobb som sjømann, og reiste et år på havet. I løpet av dette året prøvde han hasj for første gang, på en klubb i København.

Han dro tilbake til Tromsø og tok eksamen som skipselektriker. I en alder av 19, injiserte han amfetamin for første gang. I 1984 begynte han på heroin.

Det går mange ville historier om opphavet til navnet *Per Parker*, men ifølge Andreassen selv kom det ganske enkelt av at han ble lei av å kjøre rundt på kompisene sine i hasjrus, så han parkerte bilen og sluttet å kjøre.

I begynnelsen av 2000-årene var han rusfri og gikk på metadon. Andreassen sa ja til å delta i dokumentarfilmen *[[Parkert]]* om seg selv, for å advare unge mennesker mot å gjøre de samme feilene som ham. Filmen er per 2015 fortsatt under produksjon.

Han ble diagnostisert med kronisk obstruktiv lungesykdom i 2013–2014. Andreassen døde 18. februar 2015 på sykehuset, og ble bisatt i Ishavskatedralen 3. mars. Violet Road-medlemmene Hogne Rundberg og Kjetil Holmstad-Solberg spilte i begravelsen. Tromsøs ordfører Jens Johan Hjort prioriterte å komme i begravelsen fremfor å være med på åpningen av nytt politihus, og skrev senere et minneord.

## Referanser





## Eksterne lenker
* ''Parkert'' – En portrettdokumentar om Per "Parker" Andreassen. Fortalt av han selv, hans venner, familie og totalt fremmede. – Facebook
Ylva Hedlund

**Ylva Marianne Langermo-Hedlund** (født *Ylva Marianne Hedlund*; 22. november 1949 i Lidingö) er en svensk tidligere skøyteløper som representerte hjemlandet og klubben IFK Lidingö.

## Personlige rekorder

## Annet
Ylva Hedlund er datter til skøyteløperen Göthe Hedlund som deltok i vinter-OL 1948 med bronse på 5 000 meter og i vinter-OL 1952.

## Referanser




## Eksterne lenker
* 
*  Ylva Hedlund på www.ISU.html.infostradasports.com sine nettsider.
*  Ylva Hedlund på The-Sports.org (noen resultater)
OSM Aviation

**OSM Aviation AS** er et norsk bemanningsselskap som leverer tjenester til luftfartssektoren – og er det første selskapet som tilbyr 'Total Crew Management' – et komplett spekter av ledelse og rekrutteringstjenester for luftfartsindustrien. På kundelisten finner man blant annet Norwegian, Finnair, TuiFly og Turkish Airlines.

OSM Aviation ble grunnlagt i 2013 og vokste ut av OSM Group som er en global leverandør av tjenester innen forvaltning av skip og mannskap.

OSM Aviation kjøpte i 2017, 51 % av flyskolen  i Sverige og starter en helt ny flyskole på norsk jord med samme ekspertise. Den nye flyskolen ble lagt til den private flyplassen Gullknapp like ved Arendal i Agder.

Selskapet ledes av Espen Høiby.

## Referanser


## Eksterne lenker
*
Reidar Sendemanns gate (Tønsberg)

**Reidar Sendemanns gate** (1-7, 2-8) er en 90 meter lang gate i Fjerdingen i Tønsberg. Den går fra Farmannsveien og opp forbi Hertug Guthorms gate.

Gaten fikk sitt navn i 1903, og er oppkalt etter baglerhøvdingen Reidar Sendemann (død 1214). Tidligere het gaten *Forstadens Søndre Tvergate*.

## Referanser
Tømmerelva (Balsfjord)

**Tømmerelva** er ei elv i Balsfjord kommune i Troms. Den dannes ved samløpet av de to tilløpselvene Tverrelva (Strupelva) og Hølelva. Etter en kilometer kommer ei sideelv, som også kalles Tverrelva, inn fra Markenesdalen i øst. Elva renner i et rolig og meanderende løp til den munner ut i Sørkjosen i Balsfjorden ved Markenes, rundt tre kilometer øst for kommunesenteret Storsteinnes.

Elva er  lang ( medregnet Hølelva og Innerelva), og har et nedbørfelt på . Middelvannføringen ved munningen er .

Elvemunningen ligger innenfor Sørkjosleira naturreservat.

## Referanser
Jazz-sangeren

***Jazz-sangeren*** (orig: ***The Jazz Singer***) er en amerikansk musikalfilm fra , og ofte omtalt som den første spillefilmen med lyd. Det ble imidlertid produsert en rekke kortere lydfilmer før 1927, og Warner Bros.' film *[[Don Juan]]* fra 1926 inneholdt musikk og lydeffekter synkronisert med filmen. *Jazz-sangeren* var den første lydfilmen med dialog som virkelig slo an hos publikum, og ble en sensasjon da den kom. 

## Historikk
Samtidens øvrige filmer var såkalte stumfilmer, et begrep som ikke eksisterte ved denne filmens premiere. Den ble isteden fremmet som begynnelsen på «talkies» («snakkefilm»), et begrep som siden har gjort seg selv overflødig. Filmen ble regissert av Alan Crosland og produsert av filmselskapet Warner Bros. med dets «lyd-på-disk»-lydsystem Vitaphone. Filmens stjerne var Al Jolson som framførte seks sanger. 

## Handling
Filmens handling er basert på *The Day of Atonement*, et skuespill av Samson Raphaelson. Filmen forteller den fiktive historien om Jakie Rabinowitz, en ung mann som motsatte seg tradisjonene til sin jødiske familie. Etter å sunget populære melodier på et utsted med ølservering ble han straffet av sin far, en hazzán (en jødisk profesjonell forsanger og bønneleder i synagogen). Det fikk Jakie til rømme hjemmefra. Noen år senere var han blitt en talentfull jazzsanger under navnet Jack Robin. Han forsøker å bygge en karriere som underholdningsartist, men hans profesjonelle ambisjoner kom i konflikt med kravene til sin familie og sin kulturelle arv.

## Ettermæle
Darryl F. Zanuck vant en spesielt opprettet Oscar-pris for å ha produsert filmen (ettersom det ble betraktet som urimelig at den skulle konkurrere med stumfilmer), og den ble også nominert for to andre priser. I 1996 ble *Jazz-sangeren* utvalgt for bevarelse i det amerikanske nasjonalbibliotekets register for nasjonale filmer av særlig «kulturell, historisk eller estetisk betydning». I 1998 ble filmen valgt som en av de beste amerikanske filmer gjennom alle tider, og ble rangert til som nummer nitti.

## I Norge
*The Jazz Singer* fikk sin norske premiére på Hamar den 31. januar 1929, og andre norske byer fulgte snart etter. Nesten ingen norske kinoer var på dette tidspunktet forsynt med nødvendig utstyr for framvisning av lydfilm, så publikum måtte ta til takke med en stumfilmversjon av filmen. Norske kinoer fikk mulighet for visning av lydfilm i løpet av første del av 1930-tallet.

## Skuespillere
* Al Jolson som Jakie Rabinowitz
* May McAvoy som Mary Dale
* Warner Oland som en kantor
* Eugenie Besserer som Sara Rabinowitz
* Otto Lederer som Moisha Yudelson
* Robert Gordon som Jakie Rabinowitz - 13 år gammel
* Richard Tucker som Harry Lee
* Yossele Rosenblatt som kantor Rosenblatt
* Jane Arden
* Ernest Belcher

## Referanser


## Eksterne lenker
*
Rettspolitisk forening

**Rettspolitisk forening (Rpf)** er en partipolitisk uavhengig norsk forening etablert i 1974 med en medlemsmasse som består av jurister, studenter i juridiske fag og andre interesserte.

Rettspolitisk forening arbeider for å bedre rettsstillingen til sårbare grupper og fremme menneskerettighetene i Norge, blant annet gjennom ulike typer påvirkningsarbeid, som skriving av høringsuttalelser og arrangering av seminarer og debatter.

Foreningen er utgiver av tidsskriftet *Kritisk Juss* i samarbeid med Universitetsforlaget, og driver debattplattformen *Rettspolitisk debatt* (tidligere *Kritiskjussbloggen*)*.*

Foreningens arbeid finansieres gjennom medlemskapskontingenter.

## Historie
Foreningen ble første gang foreslått på et seminar i regi av Jussbuss høsten 1973, og senere stiftet den 6. juni 1974 som en del av kritisk juss-bevegelsen på 1970-tallet. Som stiftere av foreningen regnes medlemmene av arbeidsutvalget og sekreteriatet, som fungerte som et interimstyre. Arbeidsutvalget bestod av blant andre Kristian Andenæs, Carsten Anker, Gunnar de Capua, Herdis Eriksen, Berit Johansen, Asbjørn Kjønstad, Helge Lockner, Jon Lyng og Knut Rognlien. I sekreteriatet satt Hege Brækhus, Marlow Lokshall og Inger Johanne Sand. 

## Tidsskriftet ''Kritisk juss''
Foreningen utgir *Kritisk juss,* som publiserer vitenskapelige artikler, bokanmeldelser, debatt- og kommentarartikler om rettspolitiske, juridiske og samfunnsmessige problemer. Tidsskriftet ble etablert i 1974 med navnet *Hefte for kritisk juss.* 

Tidsskriftet publiseres på Idunn og Juridika, og inneholder artikler på norsk, dansk, svensk og engelsk.

## Referanser


## Eksterne lenker
* 
* Rettspolitisk debatt
* Tidskriftet ''Kritisk Juss''

__TVINGINNHOLDSFORTEGNELSE__
__INGENSEKSJONSREDIGERING__
Tverrelva (Markenesdalen i Balsfjord)

**Tverrelva** er ei elv i Balsfjord kommune i Troms. Den er ei sideelv til Tømmerelva og har utspring øverst i Markenesdalen. Herfra renner elva mot nordvest til den munner ut i Tømmerelva rundt fire kilometer øst for kommunesenteret Storsteinnes. Elva er  lang og har et nedbørfelt på rundt .

I januar 2015 fikk Tinfos AS konsesjon til utbygging av Markenesdalen kraftverk, som vil utnytte fallet i elva mellom kote 310 og kote 40. Kraftverket vil produsere rundt  årlig.

## Referanser
Tynaarlo

**Tynaarlo** er en kommune i den nederlandske provinsen Drenthe.

## Referanser




## Eksterne lenker
* Kommunens nettside
Midden-Drenthe

**Midden-Drenthe** er en kommune i den nederlandske provinsen Drenthe. Landsbyen Westerbork i Midden-Drenthe har gitt navn til den tidligere depotsjon- og (senere) konsentrasjonsleiren Westerbork (offisielt «Durchgangslager Westerbork»). Denne ligger rundt 7 km nord for landsbyen, i skogen ved Hooghalen.

## Referanser




## Eksterne lenker
* Kommunens nettside
Overskattedireksjonen

**Overskattedireksjonen** ble opprettet ved reskript 2. februar 1762 og opphevet 8. april 1782. Oppgaven var å forvalte ekstraskatten, utskrevet første gang i 1762. Ledelsen var kollegial og besto av fem direktører. Direksjonen befant seg i Danmark. I Norge bestyrte zahlkassereren den norske kassen lokalt. I perioden 1776&ndash;1782 ble de norske glassverkene drevet under ledelse av direksjonen. I 1778 endret direksjonen navn til Statsbalanse- og overskattedireksjonen.

Spredte pakker utskilt fra Overskattedireksjonen ble overført fra Rigsarkivet i København til det norske Riksarkivet i 1937. De utgjør et delarkiv på 1,7 hyllemeter, som omfatter tidsrommet 1762&ndash;1782. Det består av dokumenter ordnet dels etter avsendere og dels etter emner. Det finnes også regnskapssaker etter administrasjonen av ekstraskatten. Det overførte arkivet gjelder særlig glassverk, gruvedrift og kobberproduksjon.

## Referanser


## Eksterne lenker
* Katalog over arkiver i Norge etter overskattedireksjonen, se XXI Finansarkivene.
Hølelva

**Hølelva** er ei elv i Balsfjord kommune i Troms. Den har utspring fra Storvatnet og renner mot nord forbi grenda Hølen, som den har navn etter. Rundt fem  kilometer sørøst for kommunesenteret Storsteinnes renner Hølelva sammen med Tverrelva og danner Tømmerelva.

Elva er  lang ( medregnet Innerelva), og har et nedbørfelt på . Middelvannføringen ved munningen er .

## Referanser
Ferjesambandet Stavanger–Tau

**Stavanger–Tau** var et fergesamband på fylkesvei 13 nord for innløpet til Høgsfjorden mellom Fiskepiren ferjekai i Stavanger og Tau ferjekai i Strand. Strekningen ble drevet av Norled.

Overfartstiden var 35 minutter, den ble betjent av ferjene MF «Ryfylke», MF «Hardanger» og MF «Stord»,  med 32 avganger daglig i hver retning om hverdagen. 2014 var årsdøgnstrafikken 1759 kjøretøyer (rang 9 i Norge) og 2542 personer (rang 4).

Da forbindelsen Ryfast ble åpnet 30.12.2019 ble sambandet Stavanger–Tau nedlagt.

## Historie
* 25. mars 1961: Tausambandet ble åpnet med den nye fergen MF «Tau», den gikk 6-8 turer daglig (kvart på hver time fra Stavanger og halv fra Tau). Ruten erstattet den tidligere lokalruten Jørpeland-Idsal-Idse-Solbakk-Tau-Stavanger der selskapets sjøbuss «Fjordbris»gikk.
* 17. juni 1966: Kapasiteten ble doblet med den nye fergen MF «Strand». 
* 15. juli 1973: Signalskipet MF «Stavanger» tok plassen til MF «Tau» og sørget for en økning av både fart og kapasitet. 
* 25. januar 1977: Den nybygde pendelfergen MF «Tau» tok over for MF «Strand».
* 30. juli 1978: Søsterskipet til MF «Tau», MF «Solbakk» kom for å hjelpe til.
* 1982: De nye søsterskipene MF «Strand» og MF «Tau» ble satt inn i trafikk, de var mye større og hevet standarden.
* 1990: MF «Stavanger» ble satt inn i sambandet sammen med MF «Strand» her gikk den frem til 2001.
* 2003: Den hurtiggående katamaranferjen kalt MF «Stavanger» ble satt in. Den ble populær på grunn av farten og den 180 graders panoramasalong. Fergen gikk i sambandet til begynnelsen av 2010.
* 2010: Tide (nå Norled) vant igjen anbudet, denne gangen med tre eldre ferger, søsterskipene MF «Bjørnefjord» (Tidligere MF «Stavanger»), MF «Ullensvang» og MF «Stord».
* 2013: Norled satte inn de nye store naturgassfergene MF «Ryfylke» og MF «Hardanger», de traffikerer alene, med litt hjelp av MF «Stord».
*30. desember 2019: Sambandet ble lagt ned grunnet Ryfast.

## Referanser
Tverrelva (Strupen i Balsfjord)

**Tverrelva** (i sitt øvre løp kalt **Strupelva**) er ei elv i Balsfjord kommune i Troms. Den er  lang og har et nedbørfelt på . Middelvannføringen ved munningen er .

Elva har to tilløpselver, hvorav den største, kalt Juksavasselva, har utspring fra et skogstjern sør for Slettfjellet og renner mot vest ned til Juksavatnet og videre ned til grenda Strupen. Her renner den sammen med den andre tilløpselva, Skarelva, som kommer fra sør og har utspring på Strupfjellet. Etter samløpet kalles den Strupelva, som renner mot nord gjennom en tildels svært smal dal. Lengre nede vider dalen seg ut og elva skifter navn til Tverrelva. Den fortsetter mot nordøst i et ganske rolig og meanderende løp til den renner sammen med Hølelva og danner Tømmerelva, rundt fem  kilometer sørøst for kommunesenteret Storsteinnes.

## Referanser
Karstad skule

**Karstad skule** var en barneskole i Sunnfjord kommune. Den ligger i grenda Solheimsdalen. Skolen hadde elever på 1. – 7. klassetrinn, etter endt skolegang her fortsetter elevene på Halbrend skule.

Skolen ble lagt ned august 2021, elevene ble flyttet over til Flatene skule (1-5. trinn) og Halbrend skule (6-10. trinn). 

## Referanser


## Eksterne lenker
* Skolens hjemmesider
Junior-VM i alpint 2015

**Junior-VM i alpint 2015** ble arrangert på Hafjell og Kvitfjell i perioden 7. til 13. mars 2015.

## Program

## Resultater
### Kvinner junior

### Kvinner U18

### Menn junior

### Menn U18

### Lagkonkurranse

## Medaljestatistikk

:  

## Eksterne lenker
* Skiforbundets side om mesterskapet
Ferjesambandet Aukra–Hollingsholmen

**Aukra–Hollingsholmen** er et fergesamband på fylkesvei 662 over Julsundet, mellom Aukra ferjekai på Gossa og Hollingsholm ferjekai på fastlandet i Aukra. Strekningen drives av Fjord1.

Overfartstiden er ca. 12 minutter, den blir betjent av MF «Norangsfjord» og MF «Eira» (som er reserveferge), med 35 avganger daglig i hver retning om hverdagen. 2014 var årsdøgnstrafikken 1076 kjøretøyer (rang 16 i Norge) og 829 personer (rang 17).

Det er foreslått en bru mellom øyene Gossa og Otrøya hvis Julsundbrua blir bygget. Da blir det fastlandsforbindelse for Gossa og størstedelen av Aukra kommune.

## Referanser
Jan Helgerud

**Jan Helgerud** (født 16. februar 1956 på Kongsberg) er en norsk idrettsfysiolog. Han er professor ved Institutt for sirkulasjon og bildediagnostikk (ISB) ved det medisinske fakultet (DMF), NTNU. Hans forskningsfelt er treningsfysiologi, nærmere bestemt energiomsetning, utholdenhetstrening, kraftutvikling og styrketrening.

Han har, sammen med sin kollega Jan Hoff, fått mye oppmerksomhet for «4x4»-treningsopplegget de lanserte i 2001.

Helgerud har sin utdanning fra [ og det tidligere Universitetet i Trondheim (nå integrert i NTNU). 

Han er cand.scient. (1984) i fysiologi fra NTNU i Trondheim. og tok den filosofiske doktorgraden ph.d. ved NTNU i 1996, med avhandlingen *Central and peripheral limitations of aerobic endurance in distance runners : a study of physiological gender differences and similarities.*

I perioden 1986–1990 var han forsker ved Norges idrettshøgskole, samtidig som han også var engasjert av Idrettshøgskolen i Trondheim. Han var landslagssjef i langrenn i Norges Skiforbund i perioden 1986-1988 og hadde i denne peroden permisjon sin forskerstilling ved Norges idrettshøgskole. 

I 1991 ble Helgerud og hans kollega Jan Hoff kontaktet av daværende kollega ved NTNU, Nils Arne Eggen. Eggen var på den tiden trener for Rosenborg Ballklub og Eggen ønsket råd fra fysiologiprofessorene. I løpet av høsten 1991 trente spillerne etter Helgerud og Hoffs 4x4-metode som ga gode resultater.

Fotballklubber som Real Madrid CF, FC Barcelona og Celtic FC har siden samarbeidet med dem. Flere treningssentre har også tatt i bruk 4x4-systemet. 

I 2002 etablerte Helgerud og Hoff det første egne masterprogrammet ved DMF: Master i idrettsvitenskap – retning for biologiske emner. Denne mastergraden ble høsten 2003 konvertert til den første internasjonale mastergraden ved DMF: «International master degree in Exercise Physiology and Sport Sciences».

I 2007 publiserte Helgerud resultatet av en studie som også ble omtalt i flere tidsskrifter og aviser. 

Aerob intervalltrening har vist seg å være en treningsform med positiv effekt på hjertefunksjon og -morfologi både hos friske og hjertesyke mennesker. 

Det er også gjort forsøk med aerob utholdenhetstrening av oppdrettslaks, med lovende resultater. Fiskens hjertefysiologi er sammenlignbar med pattedyrs. Forsøket er et ledd i det forebyggende helsearbeidet i laksenæringen.

Helgerud har også vært gjesteprofessor ved University of California, San Diego 1999–2000 og University of Utah, Salt Lake City 2004–2005, 2009–2010 og 2014–2015.

__NOTOC__
## Bibliografi (utvalg)

* 

## Referanser


## Kilder
* 
* 

## Eksterne lenker
* Helgeruds profilside, NTNU
* 
*  Nofimas rapport om utholdenhetstrening for oppdrettslaks. Populærvitenskapelig versjon
*
Björn Gustafsson

**Björn Gustafsson** er navnet til flere personer:

*Björn Gustafsson (skuespiller), svensk skuespiller (f. 1934)
*Björn Gustafsson (komiker), svensk komiker (f. 1986)
*Björn Gustafsson (professor), professor og overlege (f. 1965)
N-gram

**N-gram** er en sekvens av ett eller flere elementer (vanligvis ord) i tekst og tale. Begrepet er mye brukt i datalingvistikk og sannsynlighetsteori. N-grammer genereres vanligvis ut fra et korpus (en avgrenset samling tekst som ofte er digitalt tilrettelagt). 

Et n-gram bestående av ett ord betegnes som et "unigram", et "bigram" består av to ord og et "trigram" av tre osv.

En anvendelse av n-gram er Google Ngram Viewer der man kan søke etter ordfrekvenser og ordtrender i hele tekstkorpuset Google Books.

## Eksempel

## Eksterne lenker
* Google Ngram Viewer
* Språkbanken NB N-gram
Anders Larsens gate (Tønsberg)

**Anders Larsens gate** (1-15, 2-16) er en 280 meter lang gate i Tønsberg. Den går fra Griffenfeldts gate ved Gamle Idretten til Skiringsalgaten ved Th. Marthinsen Sølvvarefabrikk.

Gaten er oppkalt etter ordfører, stortingsmann og kjøpmann Anders Larsen (1847-1910).

## Referanser
Kulturmeglerne

**Kulturmeglerne AS** er et norsk konsulentselskap som tilbyr strategisk kommunikasjonsrådgivning, presse- og nettkommunikasjon innen kultur- og underholdningsfeltet. Selskapet har blitt omtalt som «kulturlivets PR-byrå».

Kulturmeglerne ble etablert i 1997 med mål om å profesjonalisere lanseringen av norsk film. Selskapet har bistått flere norske filmproduksjoner siden slutten av 1990-årene, og var i 2010 involvert i ni av 26 norske filmpremierer. Deres første oppdrag var lanseringen av *[[Mørkets øy]]*.

Selskapet har siden arbeidet med lanseringen av titler som *[[Verdens verste menneske]]* og *[[Kampen om Narvik]]*. I 2025 bidro Kulturmeglerne til lanseringen av *[[Affeksjonsverdi (film)|Affeksjonsverdi]]*. Selskapet deltok i utviklingen av kulturprogrammet for den planlagte OL-søknaden 2022, inkludert en strategi for kulturnæringer i Oslo i 2013.

## Referanser


## Eksterne lenker
*
Bruelva

**Bruelva** (også kalt *Bomstadelva*, nordsamisk: *Virránjohka*) er ei elv i Balsfjord kommune i Troms. Den er ei sideelv til Nordkjoselva og er  lang, eller  medregnet Lysvasselva. Nedbørfeltet er på .

Elva har sine øverste kilder på sørvestsida av Rieppetinden lengst sør i Lyngsalpan. Den renner herfra bratt mot sørvest ned til Lysvatnet, og deretter fortsetter Lysvasselva videre ned til Storvatnet (305 moh.), som er utspring for selve Bruelva. Fra Storvatnet renner elva mot sør og ned den bratte dalsida ned mot Nordkjosdalen, hvor den danner Bomstadfossen. Elva munner ut i Nordkjoselva ved Bomstad, rundt én kilometer øst for Nordkjosbotn.

Nordkjosvassdraget ble vernet mot kraftutbygging i Verneplan III for vassdrag i 1986. Før vernevedtaket forelå det en plan om å bygge ut fallet fra Storvatnet i et kraftverk ved Bomstad. Det ville fått en produksjon på 14 GWh og Storvatnet ville blitt regulert med 4,5 meter.

## Referanser
Norsk historisk leksikon

***Norsk historisk leksikon*** (**NHL**) er et ettbinds-leksikon med undertittelen «Kultur og samfunn ca. 1500 &ndash; ca. 1800». Det behandler sentrale temaer innen norsk økonomisk og administrativ historie, samt arbeidslivs- og befolkningshistorie fra tiden under Kalmarunionen på 1500-tallet frem til midten av 1800-tallet.

Verket ble utgitt med støtte fra Norsk kulturråd og har kommet ut i to trykte utgaver på Cappelen forlag, den første i 1974 og en gjennomrevidert 2. utgave i 1999. I 2008 ble det etter avtale mellom forlaget og Norsk lokalhistorisk institutt i sin helhet lagt ut på lokalhistoriewiki. Den digitale utgaven kan ikke endres og er underlagt opphavsrett, noe som gjør at tekst og illustrasjoner ikke kan kopieres fritt.

Initiativet til verket kom fra Norsk lokalhistorisk institutt, og prosjektleder for den første utgagven var instituttets leder Rolf Fladby. I 1999 ble verket oppdatert og grundig revidert. Det oppdaterte oppslagsverket fikk store deler nyskrevet materiale, dekket flere nye fagområder, fikk nye illustrasjoner og kart i tillegg til en omfattende bibliografi. Hovedforfattere og redaktører var Steinar Imsen og Harald Winge, mens medforfatterne var blant de fremste spesialistene på perioden som verket omfatter.

## Medforfattere

* Håvard Dahl Bratrein
* Ståle Dyrvik
* Finn-Einar Eliassen
* Knut Frøyset
* Lars Ivar Hansen
* Knut Johannessen
* Jørgen H. Marthinsen
* Einar Niemi
* Hans Eyvind Næss
* Mads Ramstad
* Per Øivind Sandberg
* Ragnhild Schlüter
* Knut Sprauten

## Referanser


## Eksterne lenker
* ''Norsk historisk leksikon'' 1. utgave, 4. opplag på bokhylla.no ISBN 8202048931 
* ''Norsk historisk leksikon'', 2. utgave, 3. opplag på lokalhistoriewiki.no ISBN 9788245605525
Kjusakdalelva

**Kjusakdalelva** (også skrevet *Kjusakelva*, nordsamisk: *Givssatjohka*) er ei elv i Balsfjord kommune i Troms. Den er ei sideelv til Nordkjoselva. Elva er  lang, med et nedbørfelt på . Middelvannføringen ved munningen er .

Elva har utspring fra Kolstadskaret ved vannskillet mot Tamokelva i sør. Elva renner i nord-nordøstlig retning gjennom Kjusakdalen og løper sammen med Nordkjoselva rundt fem kilometer øst-sørøst for Nordkjosbotn. Rundt 1,7 kilometer før munningen deler elva seg i to, og de to greinene, kalt Nerelva og Øverelva, munner ut i Nordkjoselva rundt en halv kilometer fra hverandre.

Nordkjosvassdraget ble vernet mot kraftutbygging i Verneplan III for vassdrag i 1986.

## Referanser
Else Høst

**Else Marie Høst** (født **Røysland** den 11. mars 1908 i Stavanger, død 1. august 1996 i Oslo) var en norsk litteraturforsker og franskfilolog som utga flere lærebøker og også gjorde seg bemerket som Ibsen-kjenner. 

Hun var datter av Iver Johan Røysland (1870-1957) og Gustava Aldén (1875–1932). I 1927 tok hun examen artium ved Kongsgård skole i Stavanger. Etter et studieopphold i Sverige i 1930 og ved det svenske instituttet i Roma 1931, giftet hun seg i 1931 med franskfilologen Gunnar Høst (1900–1983). Magistergraden mottok hun i 1941 på avhandlingen *Ibsens lyriske dramaer*. Hun fikk en doktorgrad i 1957 på en avhandling om Ibsens *[[Hedda Gabler]]*. Alt dette fra Universitetet i Oslo.

## Utgivelser
* 
* 
* 
* 
* 

## Referanser
Hege Gundersen

**Hege Munch Gundersen** (født 1965) er en norsk medieviter og bedriftsleder som siden 2023 er administrerende direktør i Kopinor. 

Gundersen har hovedfag og doktorgrad (dr.art.) i medievitenskap fra Universitetet i Oslo. Hun disputerte i 2005 på avhandlingen *Historisk og fiktivt – en studie av tv-seriene Heimat, Matador og Vestavind*.  

Fra 2006 var hun sjefredaktør i Universitetsforlaget og fra 2014 til 2023 forlagssjef .

## Referanser


## Eksterne lenker
* «Derfor elsker vi Krøniken», NRK